Ademaga Mešić

Ademaga Mešić (1868-1945) rođen je u Tešnju, bio je pisac i političar. Služio je u Austrougarskim Šuckorima, a kasnije bio dio Ustaške vlade u okviru Nezavisne Države Hrvatske.

Biografija

Bio je član MNS, JMO, MO HSS i ustaškog pokreta. Početkom Prvog svjetskog rata, bio je komandant u Šuckorima, dobrovoljnoj paravojnoj formaciji Austrougarskih vlasti.

Nakon Prvog svjetskog rata bio je član Jugoslavenske muslimanske organizacije (JMO). Kasnije je napustio JMO i osnovao prohrvatsku Muslimansku organizaciju, koju je 1936. pridružio Hrvatskoj seljačkoj stranci (Muslimanska organizacija Hrvatske seljačke stranke, MO HSS)

U bošnjačkoj kulturi pojavljuje se kao vlasnik listova Behar u periodu od 1900. do 1911, Ogledalo i Muslimanska svijest, te značajni pomagatelj društava Gajreta i Narodne uzdanice. Bio je većinski vlasnik Islamske štamparije, osnivač prve bošnjačke banke te mnogobrojnih zadružnih saveza, predsjednik Muslimanske napredne stranke, član Bosanskog sabora, a u toku Drugog svjetskog rata doglavnik ustaškog vođe Ante Pavelića, sa sjedištem u Banjoj Luci.

Suđenje
6. maja 1945. godine napušta Zagreb, zajedno s članovima Vlade NDH i drugim dužnosnicima, te odlazi u Austriju. Britanski vojnici ga hapse 17. maja 1945. godine i zatvaraju u logoru u Spittalu an der Drau a 18. maja je u Sankt Jakobu im Rosentalu izručen jugoslavenskim vlastima.Tko je tko u NDH: Hrvatska 1941-45., Minerva, Zagreb, 1997.,  Od Vojnog suda JNA u Zagrebu optužen je za veleizdaju i ratni zločin na osnovu "Uredbe o vojnim sudovima" iz 1944. godine.Nada Kisić Kolanović, Ademaga Mešić i hrvatska nacionalna ideja 1895–1918. godine Od novih komunističkih vlasti, osuđen je na doživotnu robiju, gdje je umro 1945.

Djela

 Carevićev grob, drama, (poslije preuređena u Ismet i Almera);
 Namet na vilajet, brošura, 1917.;
 Ademaga Mešić, Moj odgovor bezimenim klevetnicima i drugi tekstovi, Tešanj, 1998. (priredio Amir Brka);

 Reference 

Vanjski linkovi

Kategorija:Biografije, Tešanj
Kategorija:Ustaše
Kategorija:Bosanskohercegovački političari
Kategorija:Bosanskohercegovački pisci
Kategorija:Ratni zločinci u Drugom svjetskom ratu
Kategorija:Rođeni 1868.
Kategorija:Umrli 1945.
Kategorija:Političari Muslimanske napredne stranke
Kategorija:Političari Jugoslavenske muslimanske organizacije
Kategorija:Političari Muslimanske organizacije Hrvatske seljačke stranke